Ďurovie vrch

Ďurovie vrch () je vrch v Javorí. Leží nad obcou Stará Huta, približne  juhozápadne od Detvy.

 Poloha 
Masív sa nachádza v juhovýchodnej časti pohoria, v geomorfologickom podcelku Javorianska hornatina. Leží v Banskobystrickom kraji, v okrese Detva a zasahuje na katastrálne územie obce Stará Huta a Klokoč. Najbližšími sídlami sú na východnom úpätí situovaná Stará Huta, severozápadným smerom sa nachádza Vígľašská Huta-Kalinka a severovýchodne Klokoč. 

 Opis 
Ďurovie vrch leží severovýchodne od najvyššej časti pohoria, v hrebeni, ktorý vedie od Králikovho vrchu () východným smerom na Červeňákov vrch (). Západne susedí sedlom oddelená Makytová () a Kukučkov kopec (), južne Dedinský vrch (), Javorie () a Sokolovo bralo (), východne Ostrôžka () a Červeňákov vrch a severným smerom Veľký Korčín () a Horné Chvojno ().Javorie – Ostrôžky. Letná turistická mapa. 1 : 50 000. Harmanec: VKÚ, a. s. Južné svahy masívu odvodňuje do rieky Ipeľ potok Tisovník, východné jeho prítok Starohutský potok, vodu zo severných odvádza Kocanský potok do Slatiny v povodí Hrona. Vrcholom vedie červeno značená Rudná magistrála. Na východnom úbočí siaha osídlenie až do výšky okolo 

 Výhľady 
Nesúvislý lesný porast vrcholovej časti Ďurovie vrchu umožňuje obmedzený rozhľad. Z vhodných miest s nízkou vegetáciou možno vidieť okolité vrchy Javoria, pri dobrých podmienkach tiež Štiavnické vrchy, Vtáčnik, Kremnické vrchy, Veľkú Fatru, Nízke Tatry, Poľanu a Ostrôžky.

 Prístup 
 po  červeno značenej Rudnej magistrále:
 od západu zo Zaježovej cez Polomy
 od východu zo sedla Poľana cez Červeňákov vrch

 Referencie 

 Pozri aj 
 Javorianska hornatina
 Javorie
 Zoznam vrcholov v Javorí

 Externé odkazy 
 Poloha na turistickej mape

Kategória:Vrchy v Javorí
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Stará Huta (okres Detva)
Kategória:Klokoč (okres Detva)